EA เตรียมแจ้งกองปราบฯ จับ “คนปล่อยข่าว” ทุบหุ้นเสียหาย 5 หมื่นล้าน!
ผู้บริหาร EA เตรียมแจ้งความกับกองปราบปรามช่วงสายวันนี้ เอาผิด “คนปล่อยข่าว” ทำให้นักลงทุนเข้าใจผิดต่อการดำเนินกิจการของบริษัท ส่งผลให้มูลค่าหุ้นเสียหาย 50,000 ลบ. พร้อมยืนยันทุกโครงการที่ทำมีความโปร่งใส สามารถตรวจสอบได้
ผู้บริหาร EA เตรียมแจ้งความกับกองปราบปรามช่วงสายวันนี้ เอาผิด “คนปล่อยข่าว” ทำให้นักลงทุนเข้าใจผิดต่อการดำเนินกิจการของบริษัท ส่งผลให้มูลค่าหุ้นเสียหาย 50,000 ลบ. พร้อมยืนยันทุกโครงการที่ทำมีความโปร่งใส สามารถตรวจสอบได้
8 เม.ย. 2565

ผู้สื่อข่าวรายงานว่า นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด มหาชน หรือ EA พร้อมทนายความ เตรียมเข้าพบพนักงานสอบสวนกองบังคับการปราบปราม ในเวลา 11.00 น. เพื่อเอาผิดกับผู้ใช้เฟซบุ๊กรายหนึ่ง ที่ได้ปล่อยข่าวลือ ตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2560 จนทำให้ภาพลักษณ์ของบริษัทเกิดความเสียหาย และทำให้ราคาในตลาดหุ้นร่วง 2 วันติดต่อกันกว่า 12% ส่งผลให้มูลค่าตามราคาตลาดโดยรวม (Market Cap) ลดลงเกือบ 50,000 ล้านบาท
โดยก่อนหน้านี้ นายอมร ได้ชี้แจงกรณีปรากฏข้อมูลตามสื่อโซเชียลเกี่ยวกับรายละเอียดการดำเนินโครงการต่างๆ ของบริษัทในช่วง 2 วันที่ผ่านมา ว่า กลุ่มคนดังกล่าวมีเจตนาทำให้นักลงทุนเข้าใจผิดต่อการดำเนินกิจการของบริษัทเกี่ยวกับความโปร่งใสของผู้บริหาร
ทั้งการลงทุนซื้อที่ดินเพื่อพัฒนาโครงการนิคมอุตสาหกรรม บลูเทคซิตี้ จังหวัดฉะเชิงเราในราคาสูง ทั้งที่ข้อเท็จจริงพื้นที่ดังกล่าวตั้งอยู่ในพื้นที่โครงการพัฒนาระเบียงเศรษฐกิจพิเศษภาคตะวันออก (EEC) ซึ่งมีความพร้อมในการพัฒนาโครงการ มีเครือข่ายการคมนาคมที่มีศักยภาพ และที่ดินดังกล่าวได้ปรับพื้นผังเมืองเป็นสีม่วงเป็นที่เรียบร้อยแล้วในปี 2563 ก่อนที่จะพัฒนา จึงขอยืนยันว่าไม่ได้มีการกระทำการใดที่ผิด
ขณะที่โครงการโรงไฟฟ้า จังหวัดนครสวรรค์ และโครงการโรงไฟฟ้าที่จังหวัดลำปาง มีการดำเนินกิจการถูกต้องตามกฎเกณฑ์ต่างๆอย่างครบถ้วน และใช้เงินกู้ตามโครงการ (Project Financing) จึงจำเป็นต้องมีบริษัทที่ปรึกษาในการช่วยตรวจสอบ ก่อนที่ธนาคารจะปล่อยกู้ให้แก่ผู้รับเหมาก่อสร้าง (EPC) บริษัทจึงยืนยันว่าต้นทุนมีความถูกต้องและสามารถตรวจสอบได้ ด้านมูลค่าการลงทุนของทั้ง 2 โครงการ มองว่ามีความสมเหตุสมผล เนื่องจากหลายๆโครงการมูลค่าการลงทุนสูงถึง 80 ล้านบาทต่อเมกะวัตต์
ส่วนข้อมูลเกี่ยวกับการการขายหุ้น EA ของ นายสมโภชน์ อาหุนัย ประธานจ้าหน้าที่บริหาร EA นั้น ขอยืนยันว่าข้อมูลดังกล่าวไม่เป็นความจริงแต่อย่างใด